पाएं अपने शहर की ताज़ा ख़बरें और फ्री ई-पेपरडाउनलोड करें
अमरीका के ओकलाहोमा राज्य में चक्रवातों की एक नई श्रृंखला ने फिर तबाही मचाई है.
अधिकारियों के अनुसार इन चक्रवातों से कम से कम पांच लोगों की मौत हो गई है जिसमें एक मां और उसका बच्चा शामिल हैं.
इन चक्रवातों ने भी ओकलाहोमा के उपनगर मूर को शिकार बनाया जहां दो हफ़्ते पहले एक भयानक चक्रवात से 24 लोगों की मौत हो गई थी.
ताज़ा तूफ़ान ने शुक्रवार शाम को व्यस्त समय में आया जिससे ट्रेफिक अस्त-व्यस्त हो गया और बहुत से लोग कारों में ही फंस गए.
देखिए तूफान से पहले और बाद का मंज़र
करीब 60,000 घरों की बिजली चली गई और भारी बारिश से बाढ़ आ गई.
कई सड़कों पर चार फ़ीट तक पानी भर गया.मुश्किल परिस्थिति
मिसोरी राज्य में भी तूफ़ानों का हमला हुआ और राज्य के गवर्नर जे निक्सन इसे आपात स्थिति घोषित कर दिया है.
अमरीका की राष्ट्रीय मौसम सेवा के तूफ़ान पूर्वानुमान केंद्र का कहना है ये तूफ़ान शनिवार को पूर्व में ओहियो और मिसिसिपी नदी घाटी की तरफ़ बढ़ रहे हैं.
एक पुलिस प्रवक्ता ने बताया कि तूफ़ानों से ओकलाहोमा शहर के नज़दीक एक मुख्य राजमार्ग- इंटरस्टेट 40- के पास दर्जनों ट्रक पलट गए.
एक हादसे में मारे गए मां और बच्चा इसी राजमार्ग पर अपनी कार में थे.
ओकलाहोमा के मुख्य चिकित्सा परीक्षक कार्यालय की एक प्रवक्ता एमी इलिएट ने बताया कि दो मौत यूनियन सिटी में और एक अल रेनो में हुई है.
कई लोग जल गए हैं जिनमें से पांच की हालत गंभीर है.ओकलाहोमा शहर के मेयर मिक कॉर्नेट ने कहा, “अज्ञात कारणों से हमारी उम्मीद से काफ़ी अधिक लोग सड़कों पर निकल आए. तूफ़ान के वक्त हर आदमी अलग ढंग से बर्ताव कर रहा था जिससे बहुत मुश्किल परिस्थिति पैदा हो गई थी.”
उन्होंने कहा, “हमें लगता है कि मूर में जो कुछ हुआ हम अब भी उससे हिले हुए हैं. हम अब भी चक्रवात के शिकार लोगों और बच्चों को दफ़न कर रहे हैं इसलिए हमारी भावनाएं काफ़ी प्रबल हैं.”
मौसम वैज्ञानिकों का कहना है कि हालिया चक्रवात मूर में दो हफ़्ते पहले आए चक्रवात के मुकाबले कम ख़तरनाक थे.
उस चक्रवात को सबसे शक्तिशाली ईएफ़5 श्रेणी में रखा गया था. उसने 1200 घरों नष्ट कर दिया, करीब 33,000 लोगों को प्रभावित किया और 1.13 खरब रुपये से अधिक का नुक्सान किया था.
ओकलाहोमा अमरीका के मध्य पश्चिम इलाके में पड़ता है जिसे चक्रवात पथ कहते हैं. यहां हर साल में करीब 1,200 चक्रवात आते हैं.
(बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn